सिंगापुर । 70 साल सँ दुश्मन रहल अमेरिका आ उत्तर कोरिया बीच पहिल बेर बातचीत भेल। अमेरिकी राष्ट्रपति डोनाल्ड ट्रम्प आ उत्तर कोरियाई तानाशाह किम जोंग-उन सिंगापुर में भेंट कयलथि । 71 सालक ट्रम्प 34 साल किम परमाणु हथियार पूरा तरह सँ खत्म करय पर राजी कए लेलथि । बदला में ट्रम्प हुनका सुरक्षाक पूरा गारंटी देलखिन्ह । उत्तर कोरियाक पैघ मांग मानैत ट्रम्प दक्षिण कोरिया संग संयुक्त युद्ध अभ्यास खत्म कएलथि । हालांकि, परमाणु निरस्तीकरण शुरु होबय तक उत्तर कोरिया पर प्रतिबंध जारी रहत । पहिल बेर भेंट भेल किम-ट्रंप 12 सेकंड हाथ मिलेलथि । दूनू गोटे 90 मिनट संग रहलथि, जहिमें 38 मिनट अले मे बात कयलथि । प्रतिनिधिमंडल संग लंच दौरान बात केलथि, संगहि गार्डेन मे संग टहललथि । दूनू गोटेक भेल करार पर हस्ताक्षर कएलथि । पछिला 70 साल मे अमेरिका आ उत्तर कोरिया मे ई पहिल करार अछि । अमेरिका क पछिला 12टा राष्ट्रपति एहिमें नाकाम रहि चुकल छथि।
 1. अमेरिका आ उत्तर कोरिया बीच शांति आ सौहार्द लेल प्रयास कयल जायत।
 2. उत्तर कोरिया अपन परमाणु हथियार पूरा तरह खत्म कय देत। एहि पर अमल लेल दूनू देश फालोअप बातचीत करैत रहत। अमेरिका तरफ सँ माईक पोम्पियों एहिमें शामिल रहता।
 3. युद्धबंदी आ सैन्य कार्रवाई दौरान गायब लोक एक दोसर वापस सौंपि देताह।
 4. अमेरिका उत्तर कोरिया सुरक्षा भरोसा देलथि। दक्षिण कोरिया संग संयुक्त अभ्यास खर्चीला बता कय रद्द कयलथि। ट्रम्प एहि मुद्दा पर अगिला सप्ताह चर्चा करताह। 